Danmark bliver om kort tid officielt anerkendt som medlem af de allierede styrker under Anden Verdenskrig. Samtidig hyldes de danske krigssejlere, som kæmpede på De Allieredes side under invasionen af Normandiet på den såkaldte D-Dag den 6. juni 1944.

Det skriver tv2.dk.

I en fælles diplomatisk offensiv er det lykkedes en gruppe gamle modstandsfolk i samarbejde med repræsentanter for Kongehuset, den danske ambassade i Paris og NATO-generaldirektør Anders Fogh Rasmussen at få ændret den danske status fra Anden Verdenskrig. Hidtil har den danske samarbejdspolitik med Nazi-Tyskland i krigens første tre år blokeret for en officiel anerkendelse. Den franske præsident Francois Hollande nu har taget kontakt til det danske kongehus og inviteret Dronning Margrethe II til den officielle fejring af D-Dag den 6. juni 2014 - 70-året for De Allieredes landgang i Normandiet.

I løbet af Anden Verdenskrig døde 1.072 af de cirka 6.000 danske søfolk, der sejlede i allieret tjeneste - og over 100 af dem var ikke fyldt 17 år. Det var altså mere end hver sjette og dermed en tabsprocent, der kun blev overgået af U.S. Marines. Søfolkene var den danske befolkningsgruppe, der led de største tab.